# Lucas Vidal

Lucas Vidal (Madrid, 6 de març de 1984) és un músic espanyol, compositor de bandes sonores. Ha compost més de 25 bandes sonores de pel·lícules, com ara Fast & Furious 6 i Paradise Hills. També ha creat música per a sèries com ara Élite i Dime quién soy.

## Biografia

És net de José Manuel Vidal Zapater, fundador de la companyia discogràfica Hispavox en 1953. A setze anys va estudiar a un campament estival de composició musical al Berklee College of Music. Després es va presentar al departament de música de cinema i va conèixer el seu soci comercial, Steve Dzialowski. Va fer història quan es va convertir en el més jove estudiant de Berklee College of Music, Cathedral Pins, i a rebre els dos premis més importants de composició musical de la institució educativa. Després del seu pas per Boston, on va obtenir la seva doble titulació amb esment Magna Cum laude, es va traslladar a Nova York per a continuar ampliant la seva formació a la Juilliard School of Music.
En 2009 es va establir a la ciutat de Los Angeles. En 2012 li va arribar la seva oportunitat de compondre la banda sonora de Fast and Furious 6. Després d'aquesta superproducció el 2016 va ser guardonat amb un Emmy per la composició del tema musical de la cadena ESPN per als Jocs Olímpics de Rio de Janeiro 2016.
Lucas va començar una etapa a cavall entre Madrid i Los Angeles, que va culminar, en 2016, amb dos Goyas, pel tema principal del llargmetratge Palmeras en la nieve al costat de Pablo Alborán i per la banda sonora del film Ningú no vol la nit, respectivament.
Després de la seva consagració en el mercat espanyol s'ha endinsat en l'àmbit de la producció musical i el món de la música electrònica orquestral. En l'àmbit de la producció, en el qual és autodidacta, va realitzar col·laboracions amb Amaia Montero, Antonio Orozco i va barrejar els grans èxits de Raphael en el seu projecte Resimphónico.
A la tardor 2019 Lucas Vidal va presentar el seu primer àlbum de música electrònica orquestral: Karma. També va realitzar la identitat sonora de la primera divisió espanyola de futbol 2019-2020.

## Filmografia

* 2009: The Immortal Voyage of Captain Drake
* 2009: Hammer of the Gods
* 2009: The Island Inside
* 2010: Vanishing on 7th Street
* 2011: Mentre dorms
* 2012: The Raven
* 2012: The Cold Light of Day
* 2012: Invasor
* 2012: Afterparty
* 2013: The Quiet Ones
* 2013: Fast & Furious 6
* 2013: Mindscape
* 2015: Palmeras en la nieve
* 2015: Ningú no vol la nit
* 2015: Remember It
* 2015: Cold Skin
* 2016: Project Lazarus
* 2018: Il più bel giorno della mia vita
* 2018: El árbol de la sangre
* 2018: Alegría, tristeza
* 2019: Paradise Hills

## Premis

| Any | Resultat | Premi | Categoria | Obra nominada |
| 2009 | Guanyador | Festival Internacional de Cinema Esportiu de Palerm | Cavaller d'or | Basket Bronx |
| 2012 | Nominat | World Soundtrack Awards | World Soundtrack Award | Mentre dorms |
| 2012 | Nominat | Premis Gaudí | Millor banda sonora | Mentre dorms |
| 2012 | Guanyador | Festival Internacional de Cinema de Las Vegas | Premi As de plata | Green Guys |
| 2016 | Guanyador | Premis Goya | Millor música original | Ningú no vol la nit |
| 2016 | Nominat | III Premis Feroz | Millor música original | Palmeras en la nieve |

## Referències

* 1 2 3 4 Saguer, Maria «Energia multisensorial a Peralada». El Punt Avui, 16-06-2022.
* ↑ «Lucas Vidal's Trans-Atlantic Scoring Adventure». ASCAP, 27-04-2012. [Consulta: 17 gener 2019].
* ↑ Lucas Vidal, creador madrileño de bandas sonoras en Hollywood: “Me desconecté de la política para poder componer”, El Periódico, 12 de novembre de 2019
* ↑ ‘Fast and Furious 6’, ‘Palmeras en la nieve’, ‘Élite’… bandas sonoras creadas por Lucas Vidal, cadena100.es, 4 d'abril de 2020
* ↑ Ashton, Kimberly. «Berklee Alumnus Lucas Vidal Creates ESPN Theme for Olympic Games in Rio». Berklee College of Music, 11-08-2016. [Consulta: 27 agost 2016].
* ↑ Pablo Alborán y Lucas Vidal ganan el Goya a Mejor Canción Original por Palmeras en la nieve, al web dels premis Goya
* ↑ Lucas Vidal, la historia de superación de uno de los grandes triunfadores de los Goya, hola.com, 8 de febrer de 2016
* ↑ Raphael anuncia disco sinfónico junto a Lucas Vidal y concierto en el Teatro Real de Madrid, eldiario.es, 19 d'octubre de 2018
* ↑ Rivera, Alfonso. «Xavier Gens directing Aura Garrido in Cold Skin», 14-06-2016. [Consulta: 30 setembre 2018].
* ↑ «'Mientras duermes', de Jaume Balagueró, triunfa en los Premios Gaudí» (en castellà). Europa Press, 07-02-2012 [Consulta: 17 gener 2019].
* ↑ Cervera, Marta «Premios Goya 2016: 'Truman', gran triunfadora» (en castellà). El Periódico. Grupo Zeta, 07-02-2016 [Consulta: 17 gener 2019].
* ↑ «La película "La novia", la gran nominada a los Premios Feroz 2016». EFE [Madrid], 09-12-2015 [Consulta: 17 gener 2019].